Ma vas oor porno-kring waarby dogter betrek isFoto: Perth-polisie Die ma, stiefpa en gesinsvriend van ŉ agtjarige meisie is in hegtenis geneem oor ŉ vermoedelike porno-kring en groepseksklub in Perth, Australië. Die polisie het in ŉ verklaring gesê ŉ groep volwassenes, mans en vroue, het kinders bedwelm voor hulle seksueel mishandel is en die dade op video verfilm is. Susan Usher, woordvoerder van die polisie in Perth, het aan verslaggewers gesê die inhegtenisnemings volg ná ŉ ondersoek oor minstens vyf kinders wat seksueel mishandel is, waarvan meeste jonger as 10 jaar oud is. Die 39-jarige ma, 45-jarige stiefpa en ŉ 56-jarige vriend van die gesin staan tereg op 23 aanklagte insluitend geslagsomgang met ŉ agtjarige kind. Die polisie het gesê nog inhegtenisnemings sal waarskynlik volg terwyl hulle ondersoek instel oor veelvuldige mishandeling van die meisie en ander kinders by georganiseerde groepseks-partytjies. Die polisie het Donderdag ŉ klopjag uitgevoer op vyf eiendomme in Perth en drie mense is in hegtenis geneem, maar daar is nog nie enige klagtes aanhangig gemaak nie. Daar was ook klopjagte in die suide van Australië waar die polisie beslag gelê het op elektroniese toestelle. Die polisie probeer bykomende verdagtes identifiseer deur opnames op die toestelle. Die drie persone moet op 18 April weer in die hof verskyn.